als_Latn dik_Latn sag_Latn
Çdo kosovar (apo prishtinas, në fakt) që e ka pasur fatkeqësinë që të kalojë kohë të pallogaritur mirë me një krikëll birrë në njërin nga pak kinse-pabet britanike të kryeqytetit, është i vetëdijshëm që organizatat ndërkombëtare dhe stafi i tyre janë të komplikuar, të mërzitshëm dhe plot korrupsion. Edhe pse zakonisht është mjaft e lehtë për t’u shkëputur nga situata të tilla kur vetëm dëshiron të kënaqesh me një birrë, pa dëgjuar ndonjë ndodhi nga ndonjë organizatë akronime në zbehje (UNMIK, EULEX, OSCE) duke folur për “ditët e mira” (lexo: ditët e kaluara të tmerrshme), kjo bëhet më e vështirë kur një prej këtyre akronimeve të praruara ka diçka që të duhet.
Tashmë është bërë shumë e qartë që ky është problemi edhe me organizatat evropiane e edhe me ato botërore të futbollit: FIFA-n dhe UEFA-n.
Ani pse kosovarët mund të mos jenë shumë të emocionuar nga rrethi i fundit i komunikatave të lëshuara nga UNMIK-u (në fakt, shumica madje mund të mos jenë në dijeni që kjo organizatë e Kombeve të Bashkuara, së cilës dikur i ishte besuar qeverisja e Kosovës, ende është në Kosovë), ata duan të luajnë futboll. E vërteta është: ata luajnë futboll dhe madje shumë mirë. Kjo është evidente për secilin fans të “Manchester United”-it, “Bayern Munich”-ut apo “Napolit”, ku lojtarët-yje me prejardhje shqiptare të Kosovës, si Adnan Januzaj, Xherdan Shaqiri dhe Valon Behrami, luajnë në nivelet më të larta të futbollit evropian.
Fatkeqësisht, telashet nisin kur Kosova kërkon t’i bëjë bashkë lojtarët si Januzaj, Shaqiri apo Behrami, nën flamurin e vet; kur ende shpreson që këta lojtarë mund të shqyrtojnë vendimin të luajnë për Kosovën, e jo për një vend të Evropës Perëndimore, në të cilin familjet e tyre emigruan kur ish-Jugosllavia kishte nisur të prishej. Edhe pse FIFA e pranoi lojën miqësore të vitit 2014, mes Kosovës dhe Haitit, Kosovës nuk ia dha anëtarësimi, si UEFA, ajo vazhdimisht ka qëndruar prapa asaj se anëtarësimi në organizatën e saj dhe rangu në të, varet nga anëtarësimi në Kombet e Bashkuara.
[...]
Lexoni artikullin e plotë në botimin e revistës sonë për Sportin, që do të lansohet me 4 mars në Kosovo 2.0 Flet për Sportin! Ky eveniment do të përfshijë një diskutim të udhëhequr prej anëtarëve të federatave të ndryshme të sportit në Kosovë, Ministrisë së Sportit dhe Komitetit Olimpik të Kosovës, me synim që të zhvillohet debat për veprimet që duhet të ndërmirren për të përgatitur si duhet sportistët kosovar për gara ndërkombëtare. Ejani dhe na u bashkoni me 4 mars në ish-Klubin e Boksit të Prishtinës në 18:30.
als_Latn als_Latn als_Latn als_Latn unk als_Latn